Yumbilla ur-jauzia

Yumbilla ur-jauzia () Peruko oihanean aurkitzen den ur-jauzi bat da, World Waterfall Database webgunearen arabera munduko bosgarren ur-jauzi garaiena da, eta Peruko bigarren altuena Hiru ahizpen ur-jauzien atzetik.

 Kokapen geografikoa 
Peruri dagokion Amazonas oihanaren barnean aurkitzen da, Pedro Ruiz hiritik 9 kilometro ipar-ekialdera.

 Deskribapena 
Andeen mendilerroan sortzen da, San Francisco leizean itsas mailatik 2.723 metrotara. Jarraian dauden lau jauzik osatzen dute, guztira 895,4 metrotako altuera osatuz. Ur-jauzi horretako urak Utcumbamba ibaiaren erdiko arroan isurtzen dira.

 Historia eta turismoa 
Inguruko biztanleek betidanik ezagutu izan zituzten ur-jauziak, eta bertakoek kondaira eta mito ugari zituztenez ez zen handik kanpora ezagutzen. 2007an Peruko Geografia Institutu Nazionalak altuera neurtu zuen eta munduko bosgarrena zela iragarri zutenean turisten interesa piztu zen. 

Inguruan dauden Gocta eta Chinata ur-jauziekin batera "Ur-jauzien ibilbidea" ezarri zen. Bertako biztanleak arduratzen dira turistentzako zerbitzuak emateaz. Gobernuak dena dela natura kontserbatzeko babes eremuak ezarri ditu ibilbidearen inguruan.

 Iruditegia 

 Erreferentziak 

 Kanpo estekak 

Kategoria:Peruko ur-jauziak